**Sådan arrangeres og afholdes en mentalbeskrivelse.**

**Dette skal klares i rigtig god tid før et arrangement:**

1. Først skal du som tovholder sikre dig at du har en specialklub eller anden godkendt arrangør bag dig.   
   *-Eventuelt finde en eller flere der vil være behjælpelig med arrangementet både i forberedelsen og på selve dagen hvor der er en del at gøre.*
2. Dernæst skal der findes en dato, hvor I ønsker at mentalbeskrivelserne skal foregå.
3. Finde et egnet eller et i forvejen godkendt område, hvor det hele skal foregå.   
   *- Enten skal et nyt sted findes og godkendes af en af DKKs teamledere, eller et i forvejen godkendt areal (spørg evt. teamleder om de kender til et godkendt område i nærheden).*
4. Booke en testbane (rekvisitterne) hos en baneholder og aftale hvornår den afhentes og tilbagebringes.   
   *- Baneholderene findes på listen over mentalbeskrivere på DKKs hjemmeside under Aktiviteter - Mentalbeskrivelse.*
5. Kontakte 4 personer fra DKKs liste over mentalbeskrivere/testledere/figuranter og sikre at de vil komme den/de pågældende dage og beskrive hunde.

1 af mentalbeskriverne kan erstattes af 1 testleder og 1 kan erstattes af 1 godkendt figurant.  
*-1 af de 4 testpersoner skal være teamleder.*

1. Ansøge DKK om tilladelse til at afholde mentalbeskrivelser den/de pågældende dag/dage.   
   I ansøgningen oplyses der:  
   Arrangør (specialklub)  
   Dato  
   Sted  
   Team ( 1 teamleder samt 3 beskrivere/testleder/figurant + evt. bane)  
   Kontaktperson ved tilmelding  
   Evt. om der er fortrinsret for en race.

Efter at ansøgningen er godkendt, får test-ansvarlig tilsendt relevante dokumenter pr mail.

1. Indbetale gebyr for leje af testbanen til DKK, når de relevante papirer om regler, godkendelse og andet er modtaget.
2. Sørge for at gennemlæse alle de dokumenter der bliver tilsendt til arrangementsansvarlig fra DKK så intet kommer bag på nogen.  
   *- regelsæt  
    - checkliste  
   - Forsikringsblanket  
   - Hundeliste  
   - Dopingreglement  
   - Foto reglement  
   - MBU-skema (udfyldes og anvendes til testen)*
3. Invitere deltagere til mentalbeskrivelsen og oplyse om deltagerpris. Annoncere på hundeweb, via sekretæren for mentalbeskriverudvalget, I klubblad, hjemmeside og lign. Evt. oplyse at egne racer har førsteret til pladserne men at andre kan komme på hvis der er ledige pladser 1 – 2 uger før.

***OBS ! Der må max. deltage 10 hunde pr. dag!***

**Dette skal aftales/forberedes når arrangementet er godkendt af DKK og dagen nærmer sig:**

1. Skrive til teamet og sikre at aftalen stadig er gældende.   
   *- Informere om stedet og oplyse den nøjagtige adresse samt mobilnummer på den der befinder sig på pladsen fra morgenstunden.*
2. Udfylde ”MBU-skemaet” til DKK.

|  |  |  |  |  |
| --- | --- | --- | --- | --- |
| Arrangerende  specialklub: |  |  | DKK reg. nr.: |  |
| Ejers navn: |  |  | Testdato/sted: |  |
| Hund navn:  (stambogsnavn) |  |  | Beskriver team: (Beskrivere, test- ledere, figuranter) |  |
| Race: |  |  | Teamleder: |  |
| OBS! Alle hunde skal have kontrolleret ID-nummer i forbindelse med testen. Kontrol foretages umiddelbart før eller efter test. | |  | ID-nummer (chip eller tatovering) |  |

*– Udfylde ”hovedet på testskemaet med hundens data og printe 2 testskemaer pr. hund.*

1. Lave en tidsplan til teamet/hundeførerne med dagens program.   
   *- Aftal evt. med teamleder hvornår første hund skal starte, og hvornår der skal være frokost. Hundene sættes almindeligvis på med 45 minutters mellemrum. Frokostpause ca. 30 minutter. – se vedlagte*
2. Sende tidsplan incl. bekræftelsesblanket vedr. forsikring mv. til hundeførerne med alle relevante oplysninger: tid og sted.
3. ”personale” tilstede på dagen  
   *- Da der skal serveres morgenmad med kaffe og the, mælk, frokost og drikkevarer til hele dagen, evt. eftermiddagskaffe og lidt sødt eller frugt, skal man være enige om, hvem der indkøber til dette, og hvem der vil være tilstede på testdagen og sørge for forplejningen. Husk at forhøre om der er særlige hensyn til testpersonalets mad. Der kan jo evt. være en vegetar eller andet.*
4. Aftale i klubben om, hvem der står på pladsen og tager imod hundeførerne fra morgenstunden og får dem skrevet ind.
5. Aftale med teamlederen hvornår teamet skal mødes på pladsen for at opsætte banen, og hvor mange hunde, der er tilmeldt. Evt. udsende tidsplanen med hundene til teamet.   
   Hold gerne kontakt med Teamlederen og opdater med racer og antal.
6. informere den lokale politimyndighed om, at der skydes ca. 40 skud.

**På selve dagen:**

1. En arrangør, som vil være på pladsen med testbanen når testpersonalet ankommer. Imens banen sættes op forberedes morgenmaden. Der skal være en stol til hvert testpersonale og et bord at spise ved.
2. En person, som vil være klar til at modtage hundeførerne og vise dem hvor de må lufte hund, hvor de må parkere og hvor de må opholde sig imens der beskrives hunde.   
   *-Husk at hundene ikke må være i bilerne, hvis de står under fuld sol.*
3. Teamlederen vil efter morgenmaden informere hundeførerne om, hvordan dagen skal forløbe, og hvilke hensyn der skal være.
4. En person, der vil sørge for, at frokosten er klar, når testpersonalet kommer tilbage i frokostpausen.
5. Når alle hunde har været til mentalbeskrivelse, skal teamlederen have den udfyldte hundeliste, som skal sendes til DKK.   
   *-Da det er en officiel liste så husk at udfylde den, som der står skrevet i felterne. Det skal være hundenes stambogsnavn og nummer.* ***Ingen*** *kaldenavne på listen.*
6. Når testen er afsluttet får arrangøren de udfyldte skemaer på alle hundene. Disse skal indsendes til DKK (pipa@dkk.dk).   
   -*Der vil også være et skema til hundeførerne. Det er op til arrangøren, om hundeførerne skal have deres skemaer efter hvert hold har været igennem (formiddagshold og eftermiddagshold), eller de bliver tilsendt.*
7. Arrangøren/klubben afregner med beskriver teamet, efter statens høje takst. Ved evt. samkørsel blandt beskriverteamet afregnes kun de reelle udgifter, den enkelte beskriver har haft.

Herudover henstiller vi til, at beskriverteamet, i stedet for den sædvanlige beskrivergave, honoreres med et honorar svarende til det, som ringpersonalet får i udstillingsringen” (300 kr.).  
*- evt. på klubbens egne afregningsbilag. Aftal gerne på forhånd, om beskriver teamet skal have overført eller kantanter.*

**Efter arrangementet:**

1. Arrangøren/ betaler registreringsgebyr til DKK, når skemaerne indsendes.
2. Spøgelsesdragter og diverse klude vaskes i sæbe uden parfume og skyllemiddel, tørres og afleveres sammen med testbanen til baneholderen. Det kan aftales med baneholder, at han/hun står for vask og transport af banen, hvis baneholder er en del af teamet.